stanford-oval/wikipedia huggingface dataset:
Ilkka Lammi
Nuoruus

Lammi eli lapsuutensa ja varhaisnuoruutensa Noormarkussa. Hänen isänsä oli pankinjohtaja Into Lammi (1929–2010) ja äitinsä äidinkielen ja historian lehtori Arja Roslander-Lammi (s. 1944). Ilkka Lammilla on kaksossisar Katri Kalijärvi (o.s. Lammi) ja isän aikaisemmasta avioliitosta veli Tapio Lammi (s. 1958).
Lammi kävi ala- ja yläasteen Noormarkussa, lukion Porissa ja kirjoitti ylioppilaaksi 1994 Porin Suomalaisen yhteislyseon lukiosta. Lukioaikana hän opiskeli myös Porin taidekoulussa 1993–1994. Ylioppilaskirjoitusten jälkeen Lammi pääsi Helsingin yliopistoon opiskelemaan sekä taidehistoriaa että englantia. Hän ei viihtynyt yliopistossa, vaan pyrki kahdesti Kuvataideakatemiaan ja aloitti opinnot siellä 1996. Hän ehti valmistua kuvataiteen kandidaatiksi kuukautta ennen kuolemaansa alkukesällä 2000.
Lammi suuntautui taiteen maailmaan varhaislapsuudestaan lähtien. Hän ilmaisi mielellään itseään piirtämällä ja kiinnitti huomiota luonnon väreihin, valoon ja varjoihin. Lammi oli tavattoman ahkera ja harjoitteli jatkuvasti: hän piirsi kaikkea, mitä näki, kuvitti pieniä tarinoita, loi omia sarjakuva- ja fantasiahahmoja ja ihaili suuria taiteilijoita. Ensimmäiset kokeilut öljyväreillä hän teki vuonna 1988. Hän piti esikuvinaan erityisesti ruotsalaista Anders Zornia ja Akseli Gallen-Kallelaa.
Taiteilijana

Ilkka Lammin varsinainen taiteellinen tuotanto on tehty kuuden vuoden (1994–2000) aikana, ja se käsittää muutamia satoja öljymaalauksia sekä tuhansia piirroksia ja luonnoksia. Tuotantoon kuuluu myös akvarelleja, kuvitustöitä sekä joitakin veistoksia. Hänen maalaustyylinsä oli aluksi realistinen ja aiheet löytyivät luonnosta. Lammi harjoitteli paljon muun muassa veden, metsän ja lumen kuvaamista. Myöhemmin, taidon kehittyessä, hän loi omaleimaisen tavan kuvata ihmisiä abstraktissa ympäristössä. Hänen maalauksissaan toistuvat luontoteemojen ohella vaikuttavat ja eteeriset naishahmot – usein tutkimattomin kasvoin, poispäin kääntyneinä. Aivan viimeisissä töissä Lammi oli suuntautumassa jo kokonaan abstraktiin ilmaisuun. Lammi oli intohimoisen ahkera ollessaan toiveammatissaan, ja hänen työskentelytapansa oli erityisesti viimeisinä vuosina virtuoosimainen, nopea ja tarkka.
Suuren taideyleisön tietoisuuteen Lammi nousi vuosina 1999 ja 2000 pitämillään yksityisnäyttelyillä galleria Pinturassa ja Galerie Oljemarkissa Helsingissä. Hän oli myös työskennellyt syksyllä 1999 Taidekeskus Salmelan stipendiaattina ja hänet oli valittu taidekeskuksen vuoden nuoreksi taiteilijaksi 2000. Lammin näyttelyt olivat loppuunmyytyjä, ja hän teki samanaikaisesti runsaasti tilaustöitä, muun muassa muotokuvia.
Ilkka Lammi kuoli juhannuspäivänä 2000. Hän sai aamu-uinnilla Porvoon Tervajärvellä aivoverenvuodon ja hukkui pelastusyrityksistä huolimatta. Lammi on haudattu synnyinpaikkakunnalleen Noormarkkuun.
Lammin teosten tekijänoikeudet kuuluvat tällä hetkellä hänen kaksossisarelleen ja äidilleen. Hänen teoksiaan on julkisissa kokoelmissa muun muassa Noormarkun ja Mäntyharjun kuntien, Porin kaupungin sekä Kuopion seurakuntien taidekokoelmassa. Lammin työt ovat harvinaisia, ja kun niitä tulee esiin taidehuutokaupoissa tai gallerioissa, ne ovat hyvin kysyttyjä. Toistaiseksi korkein huutokauppahinta on Bukowskilla keväällä 2006 maalauksesta Pariisitar maksettu 77 000 euroa.
Ilkka Lammin elämäntyötä kartoittava retrospektiivinen näyttely järjestettiin 2004–2005 Amos Andersonin taidemuseossa Helsingissä sekä Lönnströmin taidemuseossa Raumalla. Salon taidemuseossa oli 5. tammikuuta 2014 saakka hänen töidensä näyttely.
Aiheesta muualla

Ilkka Lammin muistokirjoitus Helsingin Sanomissa
Ilkka Lammi Salon taidemuseossa
Jaanus Tamkivi

| Jaanus Tamkivi |
| --- | --- |
 Tamkivi vuonna 2011
Viron ympäristöministeri
 Ansipin II hallitus 5.4.2007–6.4.2011  
Edeltäjä:  Rein Randver
Seuraaja:  Keit Pentus-Rosimannus
Henkilötiedot
Syntynyt: 17. marraskuuta 1959 (ikä 64) Kuressaare, Viro
Tiedot
Puolue:  Reformipuolue
Jaanus Tamkivi (s. 17. marraskuuta 1959 Kuressaare, Viro) on virolainen poliitikko. Tamkivi oli Kuressaaren pormestari vuosina 1996–2005, Riigikogun jäsen vuosina 2005–2007 ja Viron ympäristöministeri vuosina 2007–2011. Tamkivi edustaa liberaalia Reformipuoluetta.
In-N-Out Burger

| In-N-Out Burger |
| --- | --- |

Yritysmuoto:  Perheyritys
Perustettu:  1948 Baldwin Park, Kalifornia
Toimitusjohtaja:  Lynsi Martinez
Kotipaikka:  Irvine, Kalifornia, Yhdysvallat
Toimiala:  pikaruoka
Tuotteet:  hampurilaiset, ranskalaiset perunat
Liikevaihto:  465 miljoonaa USD (2010)
Kotisivu:  in-n-out.com
Infobox OKVirheellinen NIMI-arvo: 
In-N-Out Burger on yhdysvaltalainen pikaruokaketju, jonka perustivat 1948 Harry ja Esther Snyder Baldwin Parkissa Kaliforniassa. Ketju on toiminut alusta saakka perheyrityksenä, eikä se harjoita franchising-ketjutoimintaa. Alun perin pelkästään Kaliforniassa toiminut yritys on sittemmin laajentunut myös Nevadaan, Arizonaan ja Utahiin, ja sillä on yli 240 pikaravintolaa.
Ketjun ravintola Pinolessa
Yrityksen tunnuslause on ”Quality you can taste” (suom. Laatua, jonka voit maistaa). Laatukäsitettä korostetaan valmistamalla ranskalaisten perunoiden valmistaminen tuoreista perunoista siten, että ne kuoritaan, pilkotaan ja paistetaan asiakkaiden nähtävissä. Pihveissä käytettävää lihaa ei ole koskaan pakastettu. Ketju tarjoaa ainoastaan kolmea erilaista hampurilaista, mutta näiden lisäksi aterian sisältöön voi vaikuttaa Not-So-Secret Menun tilauskoodeilla, joiden merkitys on selitetty ainoastaan yrityksen verkkosivuilla.
Tämän lisäksi yksi pikaruokaketjun ominaispiirteistä on perustajan henkilökohtaisten näkemysten esilläolo. Juomamukeihin ja kääreisiin on painettu erinäisiä Raamatun jakeita, ja useiden ketjun ravintoloiden edustalle istutetut kaksi ristissä olevaa palmupuuta viittaavat Stanley Kramerin ohjaamaan Mieletön, mieletön maailma -elokuvaan, joka on perustaja Harry Snyderin suosikki. Elokuvassa aarre löytyy ristikkäin olevien palmupuiden alta.
Aiheesta muualla

Kuvia tai muita tiedostoja aiheesta In-N-Out Burger Wikimedia Commonsissa
In-N-Out Burgerin kotisivut
Ilmaisen Kirjan Päivä

Tapahtumakävijöitä Ilmaisen Kirjan Päivässä Lahden Messukeskuksessa 5.11.2022.
Ilmaisen Kirjan Päivä on antikvariaatti Finlandia Kirjan vuosittain Päijät-Hämeessä järjestämä hyväntekeväisyystapahtuma, jossa jaetaan kävijöille tuhansia kirjoja ilmaiseksi.
Tapahtumaa on järjestetty vuodesta 2014 vuoteen 2019 Orimattilassa, ja ensimmäistä vuotta lukuun ottamatta se on ajoittunut jollekin joulukuun lauantaille. Antikvaari Matti Pietilän mukaan tavoitteena on löytää kirjoille uusi koti mielekkäällä tavalla sekä saada paikkakunnalle eloa. Samalla pyritään toimimaan hyväntekeväisyyshengessä kierrätysajatuksen mukaisesti.
Ilmaisen Kirjan Päivän jakopöydille päätyviä kirjoja lajitellaan koko kuluva vuosi. Vain hyväkuntoiset ja laadukkaat kirjat läpäisevät seulan, jotta mahdollisimman suuri osa kirjallisuudesta olisi kävijöitä kiinnostavaa. Joukossa on sekä käytettyjä että uusia kirjoja eri genreistä. Edustettuina ovat niin tietokirjat, romaanit kuin lastenkirjatkin. Välillä tarjolla on ollut myös LP-levyjä sekä lasten leluja. Kävijöille ei aseteta minkäänlaisia rajoituksia kirjojen ottamisen suhteen, ja välillä niitä on lähtenyt suuria määriä myös jälleenmyyntiin, sillä myös alan ammattikauppiailla on tapana saapua paikalle.
Niin jaettavien kirjojen määrä kuin tapahtuman kävijämääräkin ovat kasvanut vuosi vuodelta, ja vuonna 2018 jaossa oli jo 15 000 kirjaa sekä 2 000 LP-levyä. Finlandia Kirjan toimitilat täyttyivät hetkessä ennennäkemättömästä väenpaljoudesta aina tungokseen asti, kun jo pitkäksi jonoksi muodostunut kävijäjoukko päästettiin sisään. Kokonaiskävijämäärän arveltiin tuona vuonna ylittäneen 2 000 henkeä.
Vuonna 2019 Ilmaisen Kirjan Päivä järjestettiin Orimattilan Jymylinnassa tilantarpeen lisääntymisen vuoksi. Tapahtuma järjestettiin ensimmäistä kertaa yhteistyössä Orimattilan toimintakeskus Laukkalinnan kanssa. Valmistelutyöt tarjosivat toimintakeskuksen erityistä tukea tarvitseville pidempiaikaistakin mielekästä tekemistä kirjojen lajittelussa, esillepanossa sekä vieraiden kahvituksessa.tarvitaan parempi lähde Joulukuussa 2019 järjestetyssä tapahtumassa oli jaossa n. 25 tuhatta teosta. Suurin osa kirjoista on käytettyjä ja tulevat Finlandia Kirjan varastosta, mutta osa kirjoista on uusia. Ensimmäistä kertaa tapahtumassa on mukana myös isompi kustantamo. Kävijöitä tapahtumassa oli 5 000 ja kirjoja tapahtuman aikana meni n. 15 000 kappaletta.
Vuoden 2022 tapahtuma

Vuoden 2022 tapahtuma järjestettiin Lahden Messukeskuksessa 5.-6.11.2022. Tapahtuma oli mittasuhteiltaan aiempia suurempi, sillä jaossa oli yli 50 000 käytettyä kirjaa sekä kustantajien tapahtumaan lahjoittamia uusia kirjoja. Samanaikaisesti Ilmaisen Kirjan Päivän kanssa järjestettiin Kätevä&Tekevä-messut, Hetki-hyvinvointitapahtuma, Kivi- ja korumessut sekä Nukketalo- ja nukkemessut. Kaikkiin näihin tapahtumiin pääsi samalla lipulla.  Tarjolla olleista 100 000 kirjasta jaettiin noin 55 000.
Vuoden 2023 tapahtuma

Vuoden 2023 tapahtuma järjestettiin Lahden Messukeskuksessa 4.-5.11.2023. Jaossa oli yli 100 000 tuotetta, ja tapahtuma kasvoi edellisen vuoden suosion myötä lähes kaksinkertaiseksi. Finlandia Kirjan lisäksi kirjoja toimittivat muun muassa WSOY, Otava ja Gummerus. Lisäksi Suomalainen Kirjakauppa osallistui tapahtumaan kirjakauppatuotteillaan.
Aiheesta muualla

Pelkästään yksi yhtiö joutui tuhoamaan puoli miljoonaa kirjaa Suomessa viime vuonna – kokonaismäärää ei tiedä kukaan, Yle 13.12.2019
Antikvariaattiyrittäjä Matti Pietilä etsii kirjoille uusia koteja vaikka ilmaiseksi, Yle / Radio Suomi Lahti (Areena)
Huntingdon (täsmennyssivu)

Huntingdon voi tarkoittaa:
Paikkoja

Huntingdon, Cambridgeshire, Englanti
Huntingdon, Quebec, Kanada
Huntingdon, Pennsylvania, Yhdysvallat
Huntingdon, Tennessee, Yhdysvallat
Muuta

The Huntingdon, pilvenpiirtäjä Houstonissa
InCulto

| InCulto |
| --- | --- |
 Jurgis Didžiulis
Tiedot
Toiminnassa:  2003–
Tyylilaji:  ska, funk
Kotipaikka:   Liettua
Laulukieli:  Liettuan kieli, Englannin kieli
Jäsenet:  Jurgis Didžiulis, laulu, kitara   Aurelijus Morlencas, basso   Sergej Makidon, rummut   Jievaras Jasinskis, pasuuna   Laurynas Lapė, trumpetti  
Aiheesta muualla
Kotisivut
Infobox OKNimi-testi OK: 
InCulto on liettualainen popyhtye. Yhtyeen perusti kolumbialaistaustainen Jurgis Didžiulis. InCulto aloitti toimintansa vuonna 2003. He ovat olleet ehdolla Best Baltic Act -palkinnon saajaksi MTV Europe Music Awards -gaalassa.
Vuonna 2010 InCulto edusti Liettuaa Eurovision laulukilpailussa kappaleella "Eastern European Funk".  Laulussa otetaan huumorin keinoin kantaa itäisen ja läntisen Euroopan eroihin.
Albumit

PostSovPop (2004)
Marijos Žemės Superhitai (2007)
Eastern European Funk (2010)
Singlet

Jei labai nori (2004)
Suk, suk ratelį (2004)
Boogaloo (2005)
Welcome To Lithuania (2006)
Reikia bandyt (2007)
Pasiilgau namų (2007)
Eastern European Funk (2010)
Ilmaisin

Kuplakammio on isokokoinen hiukkasilmaisin. Kuvan kuplakammio sijaitsee CERNissä.
Ilmaisin eli detektori on laite, joka vastaanottaessaan fysikaalisen signaalin tuottaa jonkin mitattavissa olevan vasteen, kuten esimerkiksi sähkövirran.
Ilmaisin voi mitata esimerkiksi lämpötilaa, kosteutta, painetta, sähkömagneetista säteilyä tai hiukkasia. Arkipäiväisinä esimerkkeinä ilmaisimista voidaan mainita digitaalinen lämpömittari, liiketunnistin tai kameran valotuksen mittaus. Röntgenkuvauksessa tutkittavan henkilön läpi menevä röntgensäteily havaitaan röntgenilmaisimella.
Ilmaisin ja anturi

Sanoilla ilmaisin ja anturi tarkoitetaan toisinaan samaa asiaa. Toisaalta anturi voidaan käsittää ilmaisimeen kuuluvana yksittäisenä komponenttina. Yleensä puhutaan kuitenkin lämpötila-anturista tai lämpömittarista eikä lämpötilailmaisimesta. Sen sijaan valon ja muun sähkömagneettisen säteilyn yhteydessä käytetään pääsääntöisesti sanaa ilmaisin. Myöskään hiukkasfysiikan ilmaisimista ei yleensä käytetä sanaa anturi.
Ilmaisintyyppejä > Säteilyn ilmaisimia

CCD-kenno
Geigermittari
Ionisaatiokammio
Puolijohdeilmaisin
Tuikeilmaisin
Verrannollisuuslaskuri
Kuplakammio
Sumukammio
Ilmaisintyyppejä > Modulaation ilmaisin

Joitakin signaalin modulaatiota purkavia elektronisia kytkentäjä nimitetään myös ilmaisimiksi: katso FM-modulaatio ja AM-modulaatio.
Wally Fawkes

Walter Ernest (Wally) Fawkes (21. kesäkuuta 1924 Vancouver, Kanada – 1. maaliskuuta 2023) oli brittiläinen jazzklarinetisti ja sarjakuvapiirtäjä. Hän teki sarjakuvia taiteilijanimellä "Trog".
Fawkes syntyi Kanadassa, mutta muutti äitinsä Mabelin kanssa Isoon-Britanniaan vuonna 1931 vanhempiensa erottua. Toisessa maailmansodassa hän palveli Coal Commissionia kartoittajana. Hän oli mukana perustamassa George Webbin Dixielanders-yhtyettä vuonna 1946. Fawkes perusti Humphrey Lytteltonin kanssa vuonna 1948 oman kokoonpanonsa, johon myöhemmin liittyi myös Keith Christie. Sidney Bechet luonnehti Fawkesia maailman parhaaksi klarinetistiksi. Coal Commissionia palvellessaan Fawkes voitti ensimmäisen palkinnon piirroskilpailussa, jonka tuomarina toimi Leslie Illingworth. Hän sai tältä työtarjouksen Daily Mailissa ja onnistui saamaan myös Lytteltonin yhteistyökumppanikseen. Fawkes sai kuvittamisessa opetusta Illingworthilta ja John Mintonilta. Hän tuli tunnetuksi poliittisesta satiirista Flook. Fawkes piirsi Daily Mailille, Daily Mirrorille, The Observerille, The Spectatorille, The Sunday Telegraphille, Private Eyelle, New Statesmanille ja Punchille.
Fawkes luopui lopulta säännöllisestä työskentelystä Lytteltonin kanssa perustamassaan yhtyeessä, vaikka palasi toisinaan tekemään sen kanssa esiintymisiä. Vuonna 2005 Fawkes lopetti piirtämisen näköongelmien johdosta. Fawkes oli kahdesti naimisissa. Hänen ensimmäinen vaimonsa oli Sandra Fawkes vuodesta 1949 vuonna 1964 otettuun avioeroon saakka. Fawkes meni naimisiin toisen puolisonsa Susan Cliffordin kanssa vuonna 1965. Ensimmäisestä avioliitosta syntyi neljä lasta, joista yksi kuoli varhaislapsuudessa. Toisesta avioliitosta syntyi kaksi lasta.
Iso Aletschjäätikkö

Jäätikkö Eggishornilta katsottuna.
Iso Aletschjäätikkö eli Aletschjäätikkö (saks. Grosse Aletschgletscher tai Aletschgletscher) on Alppien suurin jäätikkö. Se laskeutuu Jungfrau- ja Mönchvuorten eteläpuolelta kohti Rhônen laaksoa. Jäätikön laskujoki on nimeltään Massa. Aletschjäätikkö on osa Jungfraun–Aletschin alppialuetta, joka on Unescon maailmanperintökohde.
Iso Aletschjäätikkö oli vuonna 1973 pinta-alaltaan 87 neliökilometriä ja pituudeltaan 24 kilometriä. Muiden Alppien jäätiköiden tapaan jäätikkö pienenee jatkuvasti; viimeisten 100 vuoden kuluessa se on lyhentynyt joka vuosi, yhteensä noin kolme kilometriä.
Aiheesta muualla

Maailmanperintökohteen sivut (Arkistoitu – Internet Archive)
Kuvia tai muita tiedostoja aiheesta Iso Aletschjäätikkö Wikimedia Commonsissa
Huddinge IK

Huddinge IK tai Huddinge Hockey on ruotsalainen Tukholman esikaupunkialueelta Huddingesta kotoisin oleva jääkiekko- ja salibandyseura.
Seuran miesten edustusjoukkue pelaa jääkiekkoa Ruotsin toiseksi korkeimmalla sarjatasolla HockeyAllsvenskanissa. 
Joukkue on myös menestynyt salibandyssä, jossa seuran naisten edustusjoukkue pelaa Ruotsin korkeimmalla sarjatasolla Elitserienissä. Miehillä ei ole salibandyjoukkuetta.
Jääkiekko

Huddinge IK:n jääkiekkojoukkue pelaa HockeyAllsvenskanissa.
Salibandy

Huddinge IK:n naisten salibandy alkoi 1996. Huddinge IK aloitti neljännessä divisioonassa ja vuosi vuodelta nousi korkeammalle. Vuonna 2006 Huddinge voitti 2. divisioonan ja pääsi taistelemaan Elitserienin paikasta Mora IF:ää vastaan. Huddinge voitti ottelun niukasti rangaistuslaukausten jälkeen 1-0 ja varmisti paikan Elitserieniin.
Salibandy > Joukkue (salibandy)

Maalivahdit
1    Linnea Ingemansson
36   Emelie Frisk
56   Johanna Svantesson
Kenttäpelaajat
4    Helena Bergnest
5    Madeleine Sehlin
6    Åsa Tjusberg
7    Sara Bodén
8    Linda Englund
9    Nadja Nielikäinen
10   Ranja Varli
11   Isabell Anderson
12   Linnea Svelander
13   Jonna Zahn Weijmers
14   Anna Sölveskog
16   Katarina Ekstam
18   Frida Bäckrud
19   Linda Larsson
21   Josefin Johansson
23   Nikolina Blank
25   Elisabeth Forsberg
26   Malin Linder
29   Aurelia Pescador
33   Therése Ordell
68   Anna Wiman
Hudson

Hudson voi viitata esimerkiksi seuraaviin asioihin:
Hudson, joki New Yorkissa
Hudson, kaupunki New Yorkissa
Hudsoninlahti, laaja merenlahti Kanadassa
Hudsonin piirikunta New Jerseyssä
Hudson-instituutti, yhdysvaltalainen tutkimusjärjestö
Hudson Motor Car Company, yhdysvaltalainen moottoriajoneuvojen valmistaja
Hudson Soft, japanilainen peliyhtiö
Lockheed Hudson, yhdysvaltalainen pommikone.
Henkilöitä > Hudson sukunimenä

Bradley Hudson-Odoi (s. 1988), ghanalais-englantilainen jalkapalloilija
Callum Hudson-Odoi (s. 2000), englantilainen jalkapalloilija
Ernie Hudson (s. 1945), yhdysvaltalainen näyttelijä
Henry Hudson (1550–1611), englantilainen tutkimusmatkailija
Hugh Hudson (1936–2023), brittiläinen elokuvaohjaaja
Jennifer Hudson (s. 1981), yhdysvaltalainen laulaja ja näyttelijä
Kate Hudson (s. 1979), yhdysvaltalainen näyttelijä
Katheryn Elizabeth Hudson, taiteilijanimeltään Katy Perry (s. 1984), yhdysvaltalainen laulaja-lauluntekijä, näyttelijä ja malli
Louis Hudson (1898–1975), kanadalainen jääkiekkoilija
Marc Hudson, brittiläinen laulaja
Matthew Hudson-Smith (s. 1994), brittiläinen pikajuoksija
Nikki Hudson (s. 1976), australialainen maahockeypelaaja
Rock Hudson (1925–1985), yhdysvaltalainen elokuvanäyttelijä
Saul Hudson, Slash (s. 1965), brittiläis-yhdysvaltalainen kitaristi ja lauluntekijä
Sid Hudson (1915–2008), yhdysvaltalainen baseballpelaaja
Sun Hudson (2004–2005), yhdysvaltalainen vastoin vanhempiensa tahtoa hengityskoneesta irrotettu vauva
Thomas Hudson (1701–1779), englantilainen taidemaalari
Victoria Hudson (s. 1996), itävaltalainen keihäänheittäjä
Walter Hudson (1944–1991), yhdysvaltalainen ennätyksellisen painava ihminen
William Henry Hudson (1841–1922), brittiläinen kirjailija.
Henkilöitä > Hudson etunimenä

Hudson Fasching (s. 1995), yhdysvaltalainen jääkiekkoilija
Hudson Leick (s. 1969), yhdysvaltalainen näyttelijä
Hudson Maxim (1853–1927), yhdysvaltalainen keksijä ja kemisti
Hudson Taylor (1832–1905), brittiläinen lähetyssaarnaaja.
Henkilöitä > Kuvitteellisia henkilöitä

Doc Hudson, Hudson Hornet, hahmo televisiosarjassa Autot
Rouva Hudson, vuokraemäntä Arthur Conan Doylen Sherlock Holmes -kirjoissa
Finn Hudson, televisiohahmo sarjassa Glee
Hudson Hawk, elokuvan Hudson Hawk – varkaista parhain päähenkilö.
Innocenti

| Innocenti |
| --- | --- |

Kotipaikka:   Milano, Italia
Toimiala:  ajoneuvot
Tuotteet:  autot, skootterit
Emoyhtiö:  Fiat
Omistaja:  British Leyland (1972–) Nuova Innocenti S.p.A.selvennä
Infobox OKVirheellinen NIMI-arvo: 
Innocenti 90 tai 120
Nuova Innocenti S.p.A. oli italialainen, Milanossa toiminut pienten henkilöautojen valmistaja.
Brittiläinen autojätti British Leyland osti Innocentin autotehtaan 1972. Innocenti Mini olikin läheistä sukua englantilaiselle ”serkulleen”. Ennen vuonna 1974 esiteltyä Bertonen piirtämää uutta korimallia Innocentin Minit olivat myös ulkomuodoltaan englantilaisen esikuvansa kopioita. Uuden korimallin myötä autoihin tuli myös uusi japanilaista alkuperää oleva kolmisylinterinen, 990-kuutionen moottori, josta oli saatavissa kolme versiota. Heikkotehoisin olí 27 kilowattia kehittänyt dieselmoottori, bensiinikäyttöinen perusversio tuotti puolestaan 38 kilowattia ja malliston huipulla oli vielä nimellä Innocenti Turbo de Tomaso -nimellä markkinoitu 53 kilowatin turboahdettu moottori. Turbo-version erotti ulkoisesti perusmallista mustista lokasuojien levennyksistä, etuspoilerista sekä etupuskuriin integroiduista sumuvaloista.[lähde? ]
Vuonna 1990 De Tomasoselvennä myi Innocentin Fiat-konsernille ja Innocenti Minin tuotanto lopetettiin. Italiassa Fiat Elbaa alettiin tällöin myydä Innocentin merkillä. Valmistus jatkui vuoteen 1997 saakka.[lähde? ]
Aiheesta muualla

Kuvia tai muita tiedostoja aiheesta Innocenti Wikimedia Commonsissa
Merkkikerhon sivut (Arkistoitu – Internet Archive)
Italialaisia moottoripyörävalmistajia
Aprilia
Benelli
Beta
Bimota
Cagiva
Ducati
Fantic
Garelli
Gilera
Innocenti
Italjet
Laverda
Malaguti
Minarelli
Mondial
Morbidelli
Motobi
Moto Guzzi
Moto Morini
MV Agusta
Piaggio
Vespa
Vyrus
Fiat Chrysler Automobiles
| Merkit> Merkit.Merkit.Sidokset.Sidokset.Sidokset.Sidokset.Sidokset.Sidokset.Sidokset | Nykyiset> Entiset..FCA Italy.FCA Italy.FCA Italy.FCA Italy.FCA US. | Tyttäret> Nyk. yhteisyritykset.Ent. yhteisyritykset.. |  Abarth | Alfa Romeo | Chrysler | Dodge | Fiat | Fiat Professional | Jeep | Lancia | Maserati | Ram | SRT>  AMC | Autobianchi | Barreiros | Ceirano | Commer | DeSoto | Eagle | Fargo | Hillman | Humber | Imperial | Innocenti | Karrier | Pegaso | Plymouth | SCAT | Seddon Atkinson | Singer | Simca | S.P.A. | Sunbeam | Valiant | Zastava... Abarth & C. | Alfa Romeo Automobiles | Fiat Automobiles | Fiat Professional | Lancia Automobiles | Fiat Auto Argentina | Fiat Brasil | Fiat Auto Poland. Fiat Automobili Srbija (67 %) | Fiat India Automobiles (50 %) | GAC Fiat Automobiles (50 %) | Sevel (50 %) | Tofaş Türk Otomobil (37,8 %). Nanjing Fiat Automobile. Katso tiedot yhtiöstä ja sen tuotteista omasta mallineestaan. Comau | Fiat Powertrain Technologies (VM Motori) | Italiana Editrice (77 %) (La Stampa |Il Secolo XIX) | Magneti Marelli | Maserati | Teksid (84,8 %) |
| --- | --- | --- | --- |
| Toimipaikat |  |  |  Luettelo FCA-yhtiön tehtaista | Lingotto (entinen) | Nardò Ring (entinen) |
| Avainhenkilöt |  |  |  Giovanni Agnelli | Gianni Agnelli | Andrea Agnelli | John Elkann | Sergio Marchionne | Michael Manley |
| Muut tärkeät yhtiöt |  |  |  CNH Industrial (Iveco) | Ferrari | Exor | Fiat S.p.A. | Fiat Aviazione | Fiat Ferroviaria | Fiat Industrial |
Iranin Kurdistanin Komala-puolue

| Iranin Kurdistanin Komala-puolue> کۆمەڵەی شۆڕشگێڕی زەحمەتکێشانی کوردستانی ئێران |
| --- | --- |
  
Perustettu:  27. lokakuuta 1969
Johtaja:  Abdullah Mohtadi 1. pj, Siamak Modarresi
Infobox OKNimi-testi OK: 
Iranin Kurdistanin Komala-puolue (engl. Komala party of Iranian Kurdistan, kurdiksi کۆمەڵەی شۆڕشگێڕی زەحمەتکێشانی کوردستانی ئێران‎, Komełey Şorrişgêrrî Zehmetkêşanî kurdistanî Êran) on Iranin Kurdistanissa toimiva puolue, joka toimii maallisen hallituksen ja sosiaalisen oikeudenmukaisuuden puolesta. Komala pyrkii vapaaseen, demokraattiseen ja liittovaltion Iraniin. Komala-puolue on nykyään Sosialistisen internationaalin jäsen ja kuuluu Progressiiviseen liittoumaan. Komala vastustaa lapsisotilaiden ja jalkaväkimiinojen käyttöä. Komala on myös allekirjoittanut kansainvälisen sopimuksen Geneva Call järjestön kanssa ja puolustaa valtiosta riippumattomien toimijoiden oikeuksia.